钦定古今图书集成/理学汇编/学行典/第247卷 > 王道增
## 钦定古今图书集成/理学汇编/学行典/第247卷 > 王道增

按《登州府志》：“王道增，福山人。性诚直，弱冠事父母，以
笃孝闻。俶傥好大略，不避艰险。东岛初设镇，海运久
堙，石城屯众，严冬食绝几危，增凿冰通道，赍粮以往，
全活万馀命。壬申郡变，福邑逼近，几不保，增输粟倡
守，城赖以存。客关宁时，粮匮兵噪，慨以千石给之，不
责偿。进士周试为恶党击伤殆毙，令壮士救出，及死”，
葬洼湿处，为卜地改葬之。生平内无匿情，外无讳事，
见义必为，喜施不厌。教子骘成进士，旧例有牌坊车
价银两增，力辞不征，阖县感之。年八十有二。临终惟
以“忠贤”为遗命，无一言及私见。今子孙繁昌，人以为
盛德之报。